
Selam alejkum we rahmetullahi we berekatuhu. Velijj sam svojoj sestri. Postavila mi je pitanje i bojim se da ne pogrijesim kad joj odgovorim. Četvrti je razred srednje i pitala me je da li je veći hajr udati se poslije srednje ili studirati ginekologiju, od čega bi sestre u islamu imale koristi. Želim još napomenuti da u našoj zemlji studiranje podrazumijeva i miješanje ,žene sa muškarcima – da li nijjet pomaganja sestrama zbog većine muških ginekologa mijenja situaciju. Allah vas nagradio! Da li bi time bili zadovoljni Allah, subhanehu we te’ala, i Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, salallahu ‘alejki we selem?


* 
* 
* 
* 
* 
* 
* 

 
Studiranje ili udaja?

Alejkum selam ve rahmetullahi ve berekatuhu… **Šejh Ibnu Baz, rhm.,** kaže: „Nema smetnje u studiranju medicine s nijjetom liječenja žena. Nešto za čime je društvo u potrebi, poput medicine, nema smetnje po ženu da studira tu oblast, kako bi liječila sestre (žene) npr… U ovome nema nikakve smetnje, i takvo što je dobro i korisno, naravno uz uslov čuvanja od miješanja sa muškarcima…“


Pogledaj: http://www.binbaz.org.sa/mat/10665


Dakle, ako živite u mjestu koje je u potrebi za ljekarima-ženama, svih tipova i branši, nebitno da li je u pitanju ginekologija ili zubarstvo ili neka druga oblast medicine – nekada će to studiranje biti farzi-ajn – lična obaveza, nekada farzi-kifaje – kolektivna obaveza, nekada će biti na rangu menduba – pohvaljenog, a nekada ***[haram](https://pitajucene.com/search/haram/questions/ "Pretraži pitanja o haramu")*** ili ***[mekruh](https://pitajucene.com/search/mekruh/questions/ "Pretraži pitanja o mekruhu")***, ovisno o osobi, mjestu, vremenu i situaciji u kojoj se nalazite.


Što se tiče problema miješanja žena sa muškarcima – to je ***[iskušenje](https://pitajucene.com/search/isku%C5%A1enje/questions/ "Pretraži pitanja o iskušenjima")*** koje se danas dotiče svih nas podjednako i svake sfere života, od osnovne i srednje škole, preko javnog saobraćaja, bolnica i svih javnih ustanova, tako da je od toga teško, bilo kome od nas, u potpunosti se sačuvati, pa je radi **ispunjenja vadžiba studiranja medicine** nužno podnositi i trpiti štetu toga tipa, pa je obaveza ženi muslimanki koja studira da se strogo pridržava šeri’atskog hidžaba, da se maksimalno kloni miješanja sa muškarcima i osame sa njima, da ne zanosi u svome govoru itd.


Ako je u pitanju bogobojazna i povjerljiva osoba, snažna ličnost i karakter, a uz to je i dobar učenik – veći joj je hajr studirati i učiti nešto za čime su muslimani u potrebi, a ako je u pitanju manje bogobojazna osoba, nepovjerljiva i nestabilna, a uz to i slab učenik – onda je udaja bolje rješenje za nju, a Allah, dž.š., najbolje zna.


Odgovorio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


